नागपुर की सनीचरी में लम्बी संकरी टोकरियों में छोटे छोटे संतरे मिलते थे। ये रस निकालने के काम आते। पूरी सनीचरी में संतरों की महक ऐसी बसी रहती कि लगता यहां किसी ने संतरे के रस का छिड़काव किया है। दस रुपये सैकड़ा, पंद्रह रुपये सैकड़ा और सैकड़ा होता एक सौ चालीस का। दीनता और अशिक्षा का शिकार ग्रामीण दुकानदार किसी भी कीमत पर अपना माल खपा सकने में ही अपने को धन्य समझता। नागपुर के लोग भी बहुधा संतरे के पेड़ जैसे होते हल्का ठमका हुआ सा कद, औसत लेकिन आत्म सम्मान से अभिभूत।